**Noteikumi, apmeklējot Sporta centra “Mežaparks” iekštelpas valstī izsludinātās ārkārtējās situācijas laikā, sakarā ar Covid-19 infekcijas izplatības ierobežošanu**

*/ Aktuālā redakcija no 15.11.2021./*

1. Ievērojot 2021. gada 9. oktobra Ministra kabineta noteikumos Nt. 720 “Par ārkārtējās situācijas izsludināšanu” un 2021.gada 28.septembra Ministru kabineta noteikumos Nr. 662 “Epidemioloģiskās drošības pasākumi Covid-19 infekcijas izplatības ierobežošanai” noteikto, Sporta centrā “Mežaparks” (turpmāk – SCM), uz laiku līdz attiecīgo ierobežojumu atcelšanai, **aizliegts**apmeklēt SCM, sporta nodarbības vai izmantot pakalpojumus, ja personai ir elpceļu infekcijas slimības simptomi (drudzis, klepus, elpas trūkums un tml.), kā arī ja uz personu attiecas pašizolācijas, mājas karantīnas vai izolācijas nosacījumi.
2. Atrodoties SCM koplietošanas telpās un foajē, obligāti **lietot mutes un deguna aizsegu un ievēro atļauto personu skaitu katrā telpā**. Treniņa laikā mutes un deguna aizsegu var nelietot.
3. Ievērot **2 metru** **distanci** no citiem SCM apmeklētājiem un darbiniekiem SCM koplietošanas telpās un foajē.
4. Pie viesnīcas recepcijas **obligāti** **dezinficēt** **rokas**.
5. **Aizvadīt treniņus** iekštelpās t.sk. izmantot ģērbtuves, **atļauts personām**, kuras var uzrādīt **derīgu** **Covid-19 vakcinācijas vai pārslimošanas sertifikātu**, papildus uzrādot personas apliecinošu dokumentu (pase vai ID karte).
6. **Grupu nodarbības** (līdz 20 personām) trenera\* vadībā var tikt aizvadītas tikai tad, ja visām treniņprocesā iesaistītajām personām ir sadarbībspējīgs Covid-19 vakcinācijas vai pārslimošanas sertifikāts.
7. **Pirmsskolas izglītības pakāpes izglītojamie** var aizvadīt treniņu ar treneri\* individuāli vai vienas mājsaimniecības ietvarā, neveicot Covid-19 testu.
8. **Interešu izglītības vai profesionālās ievirzes izglītības programmu audzēkņi**, kam nav Covid-19 vakcinācijas vai pārslimošanas sertifikāts, var aizvadīt treniņu **iekštelpās ar** **treneri\* individuāli** vai vienas mājsaimniecības ietvarā, ja tiek uzrādīts **Covid-19 tests** un **tas ir negatīvs.**
9. **Interešu izglītības vai profesionālās ievirzes izglītības programmu audzēkņi**, kam nav Covid-19 vakcinācijas vai pārslimošanas sertifikāts, var aizvadīt treniņu ar treneri\* **ārtelpās** ( tenisa kortos) grupā līdz 20 personām, ja tiek veikts **Covid-19 tests izglītības iestādē** organizētā skrīninga ietvaros un **tas ir negatīvs, un netiek izmantotas ģērbtuves.**
10. **Latvijas izlases dalībnieki** (tai skaitā jaunieši un juniori), Latvijas Olimpiskās vienības, Latvijas Paralimpiskās vienības sportisti var aizvadīt treniņus **ar derīgu Covid-19 vakcinācijas vai pārslimošanas sertifikātu.**
11. Nav pieļaujama bērnus pavadošo personu pulcēšanās un uzturēšanās nodarbību norises vietā.
12. Visi SCM apmeklētāji uzņemas pilnu atbildību par SCM noteikumu, to papildinājumu un normatīvo aktu ievērošanu, kas reglamentē Covid-19 izplatības ierobežojumus. SCM IR TIESĪBAS ATTEIKT PAKALPOJUMA SNIEGŠANU, JA KLIENTS NEIEVĒRO ŠOS NOTEIKUMUS.

\* **Treneris** – **ar derīgu Covid-19 vakcinācijas vai pārslimošanas sertifikātu un atbilstošu sporta speciālista sertifikātu.**